ms en ms en ms id tr id id id id id ms en id id es ms ms id id id ms ms id en
Peja bakal jadi orang nombor dua dalam negara?
Presiden Bersatu Muhyiddin Yassin dikatakan menamakan Ahmad Faizal Azumu sebagai timbalan perdana menteri dalam pertemuan bersama Perdana Menteri Ismail Sabri Yaakob, dakwa Ahli Majlis Kerja Tertinggi (MKT) Umno Puad Zarkashi.
Katanya, menamakan Faizal mengisi kedudukan nombor dua itu adalah bersesuaian dengan kedudukannya sebagai timbalan presiden Bersatu.
“Katanya Muhyiddin mahu Ahmad Faizal Azumu jadi TPM kerana dia timbalan presiden PPBM (Bersatu). Bukan Azmin Ali. Azmin mesti marah. Politik bertambah tidak stabil,” katanya dalam Facebook.
Dalam hantaran berkenaan, Puad juga mendakwa Ketua Pemuda Bersatu Wan Ahmad Faysal Wan Ahmad Kamal dan Ketua Penerangan Bersatu Wan Saiful Wan Jan sedang “bersaing” untuk mengisi jawatan menteri perusahaan perladangan dan komoditi, yang kini masih dipegang Zuraida Kamaruddin.
Pada 2 Jul, Muhyiddin berkata, beliau bertemu Ismail beberapa hari sebelum itu untuk membincangkan pelantikan dalam Jemaah Menteri, termasuk jawatan timbalan perdana menteri yang menurutnya berkait dengan perjanjian Perikatan Nasional (PN) dengan perdana menteri.
“Saya membangkitkan beberapa isu penting termasuk pelantikan kerajaan dan bukan sahaja untuk mengisi kekosongan jawatan sedia ada. Pelantikan baharu perlu dipertimbangkan berdasarkan persetujuan PN dengan perdana menteri,” katanya.
Jawatan Zuraida kekal dituntut untuk diserahkan semula kepada Bersatu memandangkan jawatan menteri itu merupakan kuota parti berkenaan. Zuraida keluar parti itu pada 26 Mei untuk menyertai Parti Bangsa Malaysia (PBM).
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.